1964-től a Coloradói Egyetem élettani tanszékének oktatója volt, emellett kutatásokat végzett. 1967-ig az egyetem adjunktusa, 1967–1971 között docense, 1971-től a fiziológia professzora volt. Vezető kutatóként dolgozott a NASA Freedom űrállomás programjában. 1984. január 9-től a Lyndon B. Johnson Űrközpontban részesült űrhajóskiképzésben. 1987-ben az SLS–2 misszióban a Spacelab 4 űrhajósa lett volna, azonban ezt a missziót a Challenger űrrepülőgép katasztrófája miatt leállították. Ezt követően a hasonló jellegű SLS–1 űrhajós kiképzésbe vonták be. Ennek során három évet töltött a NASA washingtoni központjában, mint tudományos igazgató. 1989-ben a Columbia STS–40 misszió hajózó személyzetébe választották, de egy orvosi vizsgálaton nem ment át, ezért csak tartalékként, mint rakományfelelős vették számításba.